stanford-oval/wikipedia huggingface dataset:
שלום שורץ (קצין)

| --- | --- |
סרן שלום שורץ 1953
סרן שלום שורץ 1953
 לידה:  5 באפריל 1924 א' ניסן ה'תרפ"ד פשמישל, רפובליקת פולין 
 פטירה:  9 באפריל 2023 (בגיל 99) י"ח ניסן ה'תשפ"ג חיפה, ישראל 
 מקום קבורה:  בית עלמין שדה יהושע
 תאריך עלייה:  1935
 כינוי:  "שולם"
 השכלה:  כלכלה בשלוחת האוניברסיטה העברית בתל אביב תעשייה וניהול בטכניון
 בת זוג:  מלכה מבית ברץ
 השתייכות:  פלי"ם   צבא הגנה לישראל חיל הים הישראלי חיל הים הישראלי
 דרגה:  רב-סרן
 תפקידים בשירות
 מפקד ספינת משמר ש-27 קצין משמרת גשר  מפקד אח"י אילת (א-16) מפקד בית ספר חובלים
 פעולות ומבצעים
 אות המלחמה של צי הסוחר האמריקאי באזור האטלנטי אות המלחמה של צי הסוחר האמריקאי בים התיכון. אות המלחמה של צי הסוחר האמריקאי באזור האוקיינוס השקט.   אות הלוחם בנאצים   מלחמת העצמאות    מלחמת סיני   מלחמת ששת הימים    מלחמת ההתשה
 עיטורים
 עיטור לוחמי המדינה
 
שלום אלימלך שורץ היה איש ים חיפאי שהחל את דרכו בצי הסוחר האמריקאי, בפלי"ם, ובחיל הים הישראלי.
משפחה ועליה

שלום אלימלך שורץ נולד בשנת 1924 בעיר פְּשֶׁמִישְׁל שבפולין. משפחת שורץ הייתה משפחה דתית-ציונית. לשלום היו ארבעה אחים ואחות. שלום למד בחדר בפולין. אביו, דב בעריש שורץ, רכש קרקעות בארץ ישראל בתחילת המאה ה-20 ותרם רבות למוסדות ולארגונים דתיים.
בשנת 1935, בגיל 11 עלתה המשפחה לארץ ישראל והתיישבה בתל אביב. שלום למד בבית הספר "תחכמוני" בתל אביב.
בשנת 1939 הצטרף כחניך הפלוגה הימית של הפועל בירקון וסיים קורס מדריכים. בין מדריכיו היו: דב מגן, שמואל טנקוס ואברהם כהן. בין חבריו לקורס היו: יוסף אלמוג, מרדכי לימון, יהודה שיניצני, אברהם מירצקי.
בשנת 1941 בגיל 17 לאחר שהתייתם מהוריו עלה שורץ על אוניות סוחר.
במלחמת העולם השנייה

בשנת 1941 התנדב לשרת כמדריך ימאות לקומנדו הבריטי יחד עם דוב ליפשיץ-מגן (ברצ'יק). שימש כמלח בצוות H.M.S SAAD ששימשה כספינת אם להדרכת חיילים בריטים ויוונים. החיילים אומנו בסירות בחתירה ובמפרשים כדי שיוכלו להישלח אל מעבר לקווי האויב הגרמני, כדי לעבור בין איי יוון. שלום הדריך בשתי הסירות של ההגנה "דב הוז" ו"תרצה".
בשנת 1943 עלה לאונייה נורווגית M/S FALKEFJELL עליה שירת כמלח O.S. ו-A.B. עד שנת 1945. האונייה הפליגה בים התיכון ושימשה כאונייה שסיפקה דלק לאוניות מלחמה שהתקדמו עם כיבוש סיציליה, איטליה וצרפת.
בשנת 1945 הפליג במכלית אמריקאית S/S BEMS Heights שהובילה דלק למטוסים במזרח הודו שהשתתפו בלחימה נגד יפן.
על שירותו בצי הסוחר של ארצות הברית במלחמת העולם השנייה זכה שורץ לאותות מלחמה: אות המלחמה של צי הסוחר האמריקאי באזור האטלנטי, אות המלחמה של צי הסוחר האמריקאי באזור הים התיכון, ואות המלחמה של צי הסוחר האמריקאי באזור האוקיינוס השקט.
שלום שורץ (מימין) עם מרדכי (מוקה) לימון בקורס מדריכי שייט בירקון.
קורס מדריכי שייט של הפועל תל אביב בירקון 1940 שלום שורץ בחזית התמונה.
בהעפלה

בשנת 1945 למד בקורס קציני צי סוחר בניו יורק והוסמך כחובל שלישי. הסמכה זאת עמדה לזכותו מאוחר יותר ולא נדרש לעבור קורס חובלים בחיל הים הישראלי.
בשנת 1946 נודע לשלום כי מכינים אוניות להובלת מעפילים מאירופה לארץ ישראל. שלום הצטרף בניו-יורק לאונייה קולונל יאשיה וג'ווד. כקצין סיפון. שורץ הפליג לאיטליה עם צוות מתנדבים אמריקאים וקנדים, שם הוכנה האונייה להובלת המעפילים.
לאונייה "ווג'ווד" הצטרפו אנשי פלי"ם ובראשם המפקד דב מגן. האונייה ועליה 1257 מעפילים הפליגה לארץ ישראל אולם בדרך התגלתה על ידי מטוסים ומשחתות בריטיות. האונייה נגררה לנמל חיפה והמעפילים הועברו למחנה המעצר בעתלית.
מפקדי האונייה, דב מגן רב החובל לכטמן ושלום שורץ הצליחו להימלט מהאוטובוס שהוביל את המעפילים לעתלית.
לאחר מספר שבועות, הפליג שורץ לצרפת כדי להצטרף לצוות אוניית המעפילים לטרון ושירת עליה כקצין סיפון.
האונייה "לטרון" כשעליה היו 1252 מעפילים התגלתה על ידי מטוס סיור בריטי. המעפילים הורשו לעלות לסיפון ואז שלום העלה את דגל ישראל על התורן לקול שירת "התקווה".
האונייה "לטרון" נגררה לנמל חיפה ונקשרה לרציף. המעפילים הועברו מהאונייה לאוניית הגירוש שהפליגה לקפריסין. שלום הכין מראש מקום מחבוא באונייה וברח לחוף לאחר שהמעפילים והאנגלים עזבו את האונייה.
בחיל הים הישראלי

לאחר פעילותו בהעפלה המשיך שורץ להפליג בים בעיקר באוניות סוחר אמריקאיות. במהלך מלחמת העצמאות הגיע עם אונייתו Marine Carp שבה שירת כמלח לנמל חיפה. כשביקש רשות לרדת מהאונייה כדי להתגייס לצה"ל, סירב רב-החובל להרשות זאת. שורץ עזב את האונייה דרך מעבר המזוודות, והתגייס לחיל הים חרף התנגדות רב החובל.[דרוש מקור]
שירת באח"י אילת (א-16) כקצין סיפון. עבר לאונייה אח"י וג'ווד איתה הייתה לו היכרות מהפלי"ם. השתתף בהפגזות חוף סיני ובהבטחת אח"י מעוז שנשאה את סירות הנפץ לטיבוע אל-אמיר פארוק.
אחרי מלחמת העצמאות עבר שורץ, כקצין סיפון, לפריגטה אח"י מבטח (ק-28) ואחריה לפריגטה אח"י משגב (ק-30). בשנת 1953 הפליג לארצות הברית והצטרף לצוות אח"י נגה (ק-22) שנרכשה ויצאה להפלגה לישראל בפיקוד אברהם תבור בשם "סנונית".
מונה למפקד ספינת המשמר ש-27 ואחריה כמפקד אח"י אילת (א-16) בה הפליג לליווי טרפדות חיל הים לאיי יון.
שורץ נשלח לאנגליה ועבר בצי המלכותי הבריטי קורס להגנת נמלים. בידע שרכש השתמש לייעוץ בהגנת נמל חיפה.
בשנת 1960 מונה כמפקד בית ספר חובלים השפיע על קורס חובלים ח' שחלקם נעשו קצינים בכירים בחיל הים אלכס פארן, מיכה לצרוס, יוסי פז ועוד. בעת פיקודו על בית ספר חובלים השלים את השכלתו התיכונית בחיפה. המשיך בלימודי הכלכלה באוניברסיטה העברית בשלוחת תל אביב והוסמך ככלכלן המשיך בלימודים בטכניון לתואר שני בפקולטה לתעשייה וניהול.
בשנת 1962 עבר שורץ למטה חיל הים. ובשנת 1968 השתחרר מצה"ל בגיל 44 בדרגת רס"ן.
הכנת האניה בשמה "א.מ. סנונית" במבדוק בניו יורק לקראת הפלגה לישראל, אוגוסט 1953.
רס"ן שלום שורץ בגשר אונייתו אח"י אילת (א-16)
סיום קורס חובלים מחזור ח' 1960 הרמטכל צבי צור אחריו מפקד קורס חובלים שלום שורץ מצד שמאל מפקד חיל הים יוחאי בן-נון.
תמונת סיום מחזור ח' חובלים (ד' קציני ים). שלום שורץ במרכז השורה העליונה.
תפקידים אזרחיים

בשנת 1968 החל לעבוד כממונה על מנהל וכספים בטכניון – מכון טכנולוגי לישראל. בשנים 1969–1972 עבד בתמי מכון למחקר ופתוח בייעוץ והרחבת המכון. בשנים 1972–1974 עבד בחברת סולל בונה כמנהל מכירות.
בשנים 1974–1977 עבד ככלכלן בכיר בחברת תדיראן. בשנים 1977–1989 עבד ככלכלן בכיר בחברת החשמל.
בשנת 1989 יצא שורץ לפנסיה.
חיים אישיים

שלום אלימלך שורץ נישא בשנת 1956 למלכה מבית ברץ. השניים נפגשו לראשונה בשנת 1953 בבית הבראה לקצינים בחיפה. לזוג נולדו 2 ילדים: אמיר ויעל ו-4 נכדים.
ב-9 באפריל 2023 הלך שלום אלימלך שורץ לעולמו, בן 99. ונקבר בבית העלמין שדה יהושע בחיפה.
לקריאה נוספת

שמואל ינאי ויוסף אלמוג, השערים פתוחים אסופת זכרונות העפלה1945–1948, הופץ ב-2001, עמ' 486–487.
אריק קרמן, אוניית המלחמה של המעפילים הוצאת אריה ניר 2009, עמ' 96–97, 164
שמשון בובר, הימיה – אסופת סיפורים על שנות חיינו היפות ביותר בפלוגה הימית של הפועל. דפוס אפעל 2004, עמ' 235–237
ראו גם

לטרון (אוניית מעפילים)
אח"י וג'ווד
תהילים ק"ח

תהילים ק"ח הוא המזמור ה108 בספר תהילים ומיוחס לדוד המלך.
תוכן המזמור

מזמור ק"ח מורכב מארבעה עשר פסוקים ומחולק לשלושה חלקים:
תוכן המזמור > א'-ו'

המזמור נפתח בהודאת המשורר לאלוהים: "נָכוֹן לִבִּי אֱלֹהִים אָשִׁירָה וַאֲזַמְּרָה אַף כְּבוֹדִי" (ב'), "עוּרָה הַנֵּבֶל וְכִנּוֹר אָעִירָה שָּׁחַר" (ג'), "אוֹדְךָ בָעַמִּים ה' וַאֲזַמֶּרְךָ בַּלְאֻמִּים" (ד')
המשורר מסביר את סיבת הודאתו לאלוהים: "כִּי גָדוֹל מֵעַל שָׁמַיִם חַסְדֶּךָ וְעַד שְׁחָקִים אֲמִתֶּךָ" (ה'), "רוּמָה עַל שָׁמַיִם אֱלֹהִים וְעַל כׇּל הָאָרֶץ כְּבוֹדֶךָ" (ו').
תוכן המזמור > ז'-י"א

בחלקו השני של המזמור מתאר המשורר את הישועות וההצלות הקודמות שאלוהים עשה לעם ישראל: "אֱלֹהִים דִּבֶּר בְּקׇדְשׁוֹ אֶעְלֹזָה אֲחַלְּקָה שְׁכֶם וְעֵמֶק סֻכּוֹת אֲמַדֵּד" (ח'), "לִי גִלְעָד לִי מְנַשֶּׁה וְאֶפְרַיִם מָעוֹז רֹאשִׁי יְהוּדָה מְחֹקְקִי" (ט'), "מוֹאָב סִיר רַחְצִי עַל אֱדוֹם אַשְׁלִיךְ נַעֲלִי עֲלֵי פְלֶשֶׁת אֶתְרוֹעָע" (י'), "מִי יֹבִלֵנִי עִיר מִבְצָר מִי נָחַנִי עַד אֱדוֹם" (י"א).
תוכן המזמור > י"ב-י"ד

לאחר השבח שמשבח המשורר את אלוהים, והזכרת העבר, מבקש המשורר בקשה מאלוהים: "הֲלֹא אֱלֹהִים זְנַחְתָּנוּ וְלֹא תֵצֵא אֱלֹהִים בְּצִבְאֹתֵינוּ" (י"ב), "הָבָה לָּנוּ עֶזְרָת מִצָּר וְשָׁוְא תְּשׁוּעַת אָדָם" (י"ג).
המזמור נחתם בקריאת המשורר לביטחון בה': "בֵּאלֹהִים נַעֲשֶׂה חָיִל וְהוּא יָבוּס צָרֵינוּ" (י"ד).
בתפילה היהודית

"לְמַעַן יֵחָלְצוּן יְדִידֶיךָ הוֹשִׁיעָה יְמִינְךָ וַעֲנֵנִי" (ז'), מופיע בסוף תפילת העמידה.
פסוק ה' (כִּי גָדוֹל מֵעַל שָׁמַיִם חַסְדֶּךָ וְעַד שְׁחָקִים אֲמִתֶּךָ), נקרא במהלך הסליחות.
בתרבות

"רומה על שמיים אלהים" (ו') באתר הפיוט והתפילה
הערות שוליים

↑  סידור/ספרד/חול/שמונה עשרה, באתר ויקיטקסט
.mr

| --- | --- |
 תאריך ייסוד:  24 באפריל 1996 
 חסות:  אוניברסיטת נואקשוט 
 www.nic.mr
 
‎.mr היא סיומת האינטרנט במאוריטניה. לאתרים ממשלתיים במאוריטניה יש את הסיומת .gov.mr.
סיומת אינטרנט זו הומצאה בשנת 1996.
הערות שוליים

↑  IANA — .mr Domain Delegation Data, www.iana.org
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תהילים ק"ו

תהילים ק"ו הוא המזמור המאה ושישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-105).
תוכנו של המזמור

המזמור מכיל ארבעים ושמונה פסוקים והוא ביסודו המנון לה':
תוכנו של המזמור > א'-ה'

המזמור נפתח בקריאה להודות לה': "הַלְלוּיָהּ הוֹדוּ לַה' כִּי טוֹב כִּי לְעוֹלָם חַסְדּוֹ מִי יְמַלֵּל גְּבוּרוֹת ה' יַשְׁמִיעַ כׇּל תְּהִלָּתוֹ" (א-ב), ולאחר מכן המשורר מבקש שה' ישמח בעמו, על אף חטאיהם: "לִרְאוֹת בְּטוֹבַת בְּחִירֶיךָ לִשְׂמֹחַ בְּשִׂמְחַת גּוֹיֶךָ לְהִתְהַלֵּל עִם נַחֲלָתֶךָ"(ה).
תוכנו של המזמור > ו'-מ"ב

המשורר סוקר את חטאי ישראל. הוא מתאר איך כבר ביציאת מצרים יש מי שמרדו בה':"אֲבוֹתֵינוּ בְמִצְרַיִם לֹא הִשְׂכִּילוּ נִפְלְאוֹתֶיךָ לֹא זָכְרוּ אֶת רֹב חֲסָדֶיךָ וַיַּמְרוּ עַל יָם בְּיַם סוּף"(ז), ועל אף זאת ה' חולל את נס קריעת ים סוף:"וַיְכַסּוּ מַיִם צָרֵיהֶם אֶחָד מֵהֶם לֹא נוֹתָר"(יא). לאחר מכן מזכיר המשורר את חטא המתאווים:"וַיִּתְאַוּוּ תַאֲוָה בַּמִּדְבָּר וַיְנַסּוּ אֵל בִּישִׁימוֹן"(יד), חטא קורח ועדתו ובפרט דתן ואבירם:"תִּפְתַּח אֶרֶץ וַתִּבְלַע דָּתָן וַתְּכַס עַל עֲדַת אֲבִירָם"(יז), חטא העגל:"יַעֲשׂוּ עֵגֶל בְּחֹרֵב וַיִּשְׁתַּחֲווּ לְמַסֵּכָה"(יט), חטא בעל פעור:"וַיִּצָּמְדוּ לְבַעַל פְּעוֹר וַיֹּאכְלוּ זִבְחֵי מֵתִים"(כח), ובאופן כללי חטא עבודה זרה:"וַיַּעַבְדוּ אֶת עֲצַבֵּיהֶם וַיִּהְיוּ לָהֶם לְמוֹקֵשׁ"(לו), רצח:"וַיִּשְׁפְּכוּ דָם נָקִי דַּם בְּנֵיהֶם וּבְנוֹתֵיהֶם אֲשֶׁר זִבְּחוּ לַעֲצַבֵּי כְנָעַן וַתֶּחֱנַף הָאָרֶץ בַּדָּמִים"(לח) ובעקבות כל אלו, האויבים שהגיעו ולחצו על ישראל:"וַיִּלְחָצוּם אוֹיְבֵיהֶם וַיִּכָּנְעוּ תַּחַת יָדָם"(מב).
תוכנו של המזמור > מ"ג-מ"ח

בסיום המזמור קובע המשורר שבעקבות חטאיהם, ישראל קבלו עונש, וה' שראה בצרתם שב והושיע אותם בזכות הברית:"פְּעָמִים רַבּוֹת יַצִּילֵם וְהֵמָּה יַמְרוּ בַעֲצָתָם וַיָּמֹכּוּ בַּעֲוֺנָם וַיַּרְא בַּצַּר לָהֶם בְּשׇׁמְעוֹ אֶת רִנָּתָם וַיִּזְכֹּר לָהֶם בְּרִיתוֹ וַיִּנָּחֵם כְּרֹב חֲסָדָו"(מג-מה). ולכן מבקש המשורר מה' תשועה:"הוֹשִׁיעֵנוּ ה' אֱלֹהֵינוּ וְקַבְּצֵנוּ מִן הַגּוֹיִם לְהֹדוֹת לְשֵׁם קׇדְשֶׁךָ לְהִשְׁתַּבֵּחַ בִּתְהִלָּתֶךָ"(מז). המזמור מסתיים בחתימת הספר הרביעי של תהילים:"בָּרוּךְ ה' אֱלֹהֵי יִשְׂרָאֵל מִן הָעוֹלָם וְעַד הָעוֹלָם וְאָמַר כׇּל הָעָם אָמֵן הַלְלוּיָהּ"(מח).
המזמור בליטורגיה היהודית

מפסוק מ"ז לומדים חז"ל בגמרא (כתובות דף ז עמוד ב') על ברכת חתנים (שבע ברכות) שנאמרת בעשרה ועל כך ש"אפילו עוברים שבמעי אמן אמרו שירה על הים".
המזמור בתרבות

על בסיס פסוק ב' נכתב השיר מי ימלל ובו הושמט בכוונה שמו של האל המוזכר בפסוק המקורי.
מי ימלל - זאנוויל ויינברגר באלבום מן השמים. גרסת כיסוי לשיר באלבום א פרישע טאנץ 6 של אברהם שמואל ווידער.
הערות שוליים

↑  הרב אליעזר מלמד, הלכות שבע ברכות באתר פניני הלכה.
↑  כתובות דף ז עמוד ב
↑   מי ימלל, סרטון  באתר יוטיוב
| --- | --- |
בקרת זהויות :  NLI: 987007543603005171  BnF: cb146312810 (data)  LCCN: sh85108179
.mt

| --- | --- |
 תאריך ייסוד:  2 בדצמבר 1992
 סוג סיומת:  סיומת מדינית מרמה ראשונה
 סטטוס:  פעיל
 רשם:  נ.י.ס מלטה
 חסות:  נ.י.ס מלטה
 שימוש מיועד:  ישויות קשורות למלטה
 שימוש בפועל:  פופולרי במלטה
 הגבלות רישום:  יש צורך לספק שם מוצר או שם חברה, כמחוקק בחוק המלטזי
 מבנה:  הרשמות הנלקחות ברמה השלישית תחת שמות שונים ברמה השנייה
 מדיניויות יישוב מחלוקות:  מצופה משני הצדדים במחלוקת להגיע לסיכום
 www.nic.org.mt
 
.mt הוא הדומיין ברמה העליונה של קוד המדינה באינטרנט (ccTLD) עבור מלטה.
סיומות כתובת אתר אינטרנטי ברמה שנייה

הרמה השנייה עובדת תחת השמות הבאים:
edu.mt: מוסדות חינוך
gov.mt: ישויות ממשלתיות של מלטה
com.mt: גופים מסחריים
net.mt: ספקי שירותי רשת הקשורים לאינטרנט
org.mt: ישויות ללא מטרות רווח
מאז 1 בדצמבר 2017, ניתן לרשום סיומות אתרי אינטרנט .mt ברמה השנייה, כגון myname.mt.
טמפה (יוון)

| --- | --- |

 מידע כללי
 סוג:  עמק 
 מיקום
 מיקום:  טמפה 
 קואורדינטות:  39°52′22″N 22°32′48″E﻿ / ﻿39.872778°N 22.546667°E﻿ / 39.872778; 22.546667
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןטמפה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןטמפה
 
עמק טמפה שבתסאליה, יוון
טמפה (ביוונית Τέμπη; ביוונית עתיקה נהגה tempe, ביוונית מודרנית Témbi) הוא עמק בצפון תסאליה שביוון, בין הר אולימפוס בצפון והר אוסה בדרום.
בשנת 2023 התרחשה באזור תאונת רכבת בה נהרגו 57 נוסעים ו-85 נפצעו.
גאוגרפיה

אורך העמק 10 קילומטרים, רוחבו בכמה מקומות מצטמק עד כדי 25 מטרים לערך, ולו מצוקים המתנשאים לגובה של 500 מטרים בקירוב. נהר פיניוס זורם דרכו אל הים האגאי. העמק התפרסם על ידי משוררי יוון העתיקה כמקום משכנם של אפולון והמוזות.
בגדה הימנית של הנהר ניצב מקדש לאפולון, שסמוך לו לוקטו עלי הדפנה מהם נשזרו זרי המנצחים במשחקים הפיתיים. עמק טמפה היה לפנים גם משכנו של אריסטאיוס, בנם של אפולון וקירנה; כאן רדף אחר אורידיקה, אשת אורפיאוס, אשר במנוסתה הוכשה על ידי נחש ומתה. במאה ה-13 הוקמה בעמק כנסייה לכבוד פאראסקווי הקדושה.
למעבר טמפה חשיבות אסטרטגית רבה, מאחר שהוא הנתיב הראשי מלאריסה דרך ההרים אל חוף הים, ועל כן היה זירה לקרבות רבים במהלך תולדותיה של יוון. ניתן לעוקפו דרך מעבר סרנטופורו הארוך יותר. ב-480 לפנה"ס ניסו 10,000 הופליטים יוונים לבלום את פלישת חשיארש הראשון, אך הפרסים עקפו את הכוח היווני בעוברם דרך סרנטופורו. ב-169 לפנה"ס, במהלך המלחמה המקדונית השלישית, פרצו הרומאים את קווי ההגנה של פרסאוס מלך מוקדון במקום, ואחר כך ניצחו אותו בקרב פידנה. במהלך מרד אנדריסקוס ב-148 לפנה"ס, היה המעבר אחת מזירות הלחימה. במקום זה ניטשו קרבות גם בעת פלישות הברברים, שהביאו לקץ השלטון הרומי ביוון, ובתקופות בהן היה האזור בשליטת האימפריה הביזנטית והאימפריה העות'מאנית. כיום מוכר מעבר טמפה ליוונים בעיקר בשל הכביש הגרוע העובר דרכו ובשל תאונות הדרכים המחרידות שנגרמו עקב כך, כמו התאונה ב-2003, בה קיפחו את חייהם תלמידי כיתה שלמה מבית ספר באימתיה.
הערים טמפי באריזונה וטמפי בניו סאות' ויילס נקראות על שמו של העמק. זהו גם שמה של חווה בכף המזרחי של דרום אפריקה, שסמוך לה מצויות חוות נוספות הנקראות "אולימפוס" ו"אוסה".
גלריה

הערוץ במבט מן הנהר
גשר תלוי המוליך אל המנזר
מנזר אגיה פאראסקווי
.mn

| --- | --- |
 תאריך ייסוד:  1995 
 www.nic.mn
 
‎.mn היא סיומת האינטרנט במונגוליה. היא מנוהלת על ידי MN Registry, Datacom. שם הדומיין מורכב מהעיצורים בהברה הראשונה של שם המדינה.
שם הדומיין .mn שימש לייצוג מדינת מינסוטה בארצות הברית; דוגמה לכך היא מחוקק מינסוטה () אך שימוש כזה אינו רשמי במדינה. תחום ה-.mn במקומות אחרים מחוץ למונגוליה משמש בעיקר כפריצת דומיין, למשל vita.mn (משחק על ויטמין). דוגמה נוספת היא cart.mn (מחזה על דמותו של סאות 'פארק אריק קרטמן, המפנה אל www.southparkstudios.com).
הסיומות המשניות הבאות ניתנות לרישום בחינם לגופים מתאימים:
.gov.mn - מוסדות ממשלתיים
.edu.mn - מוסדות חינוך
.org.mn - עמותות
רשמי דומיינים

Domain.mn רשם התחומים של MN - רישום תחום MN
TEC.mn שירות TEC.mn של Domainnrg - רשם תחומי MN ממיניאפוליס, MN
הערות שוליים

↑  "Minnesota Senate".
↑  "Minnesota House of Representatives".
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט ובנושא מונגוליה. אתם מוזמנים לתרום לוויקיפדיה ו.
מרי אנינג

| --- | --- |

מרי אנינג עם כלבה, טריי.
 לידה:  21 במאי 1799 ממלכת בריטניה הגדולה ליים רג'יס (אנ'), בריטניה
 פטירה:  9 במרץ 1847 (בגיל 47) הממלכה המאוחדת ליים רג'יס (אנ'), בריטניה
 ענף מדעי:  פלאונטולוגיה
 תרומות עיקריות
 גילוי איכתיוזאור ופלסיוזאור
מרי אנינג (באנגלית: Mary Anning;‏ 21 במאי 1799 - 9 במרץ 1847) הייתה אספנית וסוחרת במאובנים ופלאונטולוגית אנגלייה, אשר נודעה ברחבי עולם בשל ממצאיה, המאובנים מתקופת היורה, אותם אספה בצוקים במערב דורסט שבדרום-מערב אנגליה. אלו תרמו לשינוי המהותי שחל, במהלך חייה, בחשיבה המדעית אודות החיים הקדומים ותולדות כדור הארץ.
אביה היה נגר. השכלתה הרשמית הייתה בית הספר הכנסייתי אותו פקדה בימי ראשון. בשקידתה הצליחה להתחקות אחר מאובני הדינוזאורים ותרמה רבות לידיעה על זוחלים קדומים אלה. בשנת 1811, בגיל 12, גילתה מאובן מבעל חיים שנראה כקרוקודיל ענק. היא גילתה מאובן זה כאשר טיילה עם כלבה ביער, כשלפתע החל זה לחפור באדמה ולנבוח. אנינג מצאה עצמות ראש של חיה שלא הכירה עד כה – ומאוחר יותר זוהתה כאיכתיוזאור. היא זיהתה כי אין מדובר בשלד של קרוקדיל וכינתה את החיה החדש 'איכתיוזאור' ('דג לטאה' בלטינית). עשר שנים לאחר מכן גילתה את הפלסיוזאור.
אנינג נודעה היטב בחוגי הגאולוגים בבריטניה, באירופה ובאמריקה, שנועצו בה בסוגיות של אנטומיה ואיסוף מאובנים. מאמר מדעי יחיד שלה שהתפרסם בחייה הופיע בכתב העת Journal of Natural History, בעקבות מכתב שבו ביקרה אחדות מהקביעות בכתב העת.
ממצאיה של אנינג היוו את הבסיס לייצוג החזותי הראשון של עולם החי בתקופת היורה, שנעשה על ידי עמיתה הגאולוג הנרי דה לה בש ב-1830, וזכה לשם "דוריה אנטיקוויור" וסייע להפצת הידע הגאולוגי בספרות המדעית והפופולרית.
בשנת 2010 כללה החברה המלכותית את אנינג ברשימת עשר הנשים הבריטיות המשפיעות ביותר בהיסטוריה של המדע.
קורות חיים וקריירה > ילדות מוקדמת

אנינג נולדה בליים רג'יס, בדרום דורסט, אנגליה. אביה, ריצ'רד, היה נגר. הוא השלים את הכנסתו במכירה של מאובנים לתיירים. את המאובנים מצא בשכבות המאובנים בצוקי חוף הים ליד ביתו. הוא נישא למרי מור מולי ב-8 באוגוסט 1793 והזוג עבר לגור בליים בבית שנבנה על הגשר המקומי. לבני הזוג היו עשרה ילדים אך רק מרי ואחיה, ג'וזף, הגיעו לבגרות. ב-19 באוגוסט 1800, כשאנינג הייתה בת 15 חודשים, התרחש מאורע שהפך לחלק מההיסטוריה המקומית. אנינג הפעוטה הוחזקה בידי שכנה שעמדה עם עוד שתי נשים תחת עץ. לפתע פגע ברק בעץ והרג את שלוש הנשים. אנינג הצליחה להינצל ושנים אחר כך חברי הקהילה ראו בסקרנות ובאישיות הנעימה שלה כתוצאות של המאורע.
ההשכלה של אנינג הייתה מאוד מוגבלת. היא הייתה בבית ספר של יום ראשון שם למדה לקרוא ולכתוב. הכנסייה שהשתייכה אליה הדגישה את חשיבות ההשכלה לעניים. היה ברשותה גיליון של מגזין תאולוגי בו פרסם הכומר ג'יימס ווטון שני מאמרים - האחד מדגיש שאלוהים ברא את העולם בשישה ימים והשני המעודד בדלנים ללמוד את התחום החדש של גאולוגיה.
קורות חיים וקריירה > עסק משפחתי של מאובנים

בסוף המאה ה-18 ליים רג'יס הפכה לאתר תיירות פופולרי לתיירים אמידים ומהמעמד הבינוני. גם לפני זמנה של אנינג השלימו המקומיים את פרנסתם במכירת מאובנים למבקרים. למאובנים הללו ניתנו שמות אקזוטיים כמו אבני-נחש, ציפורני השטן ותותי-חוליות, ויוחסו להם לעיתים תכונות רפואיות ומיסטיות. איסוף מאובנים היה באופנה בסוף המאה ה-18 ותחילת המאה ה-19, תחילה כתחביב ובהדרגה הפך למדע כשהחשיבות של המאובנים לגאולוגיה ולביולוגיה קיבלה הכרה.
אביה של אנינג, ריצ'רד, לקח אותה ואת אחיה לסיורי איסוף מאובנים על מנת להשלים את הכנסת המשפחה. הם הציעו את מרכולתם לתיירים. בני המשפחה סבלו מהמחסור שהיה באותה עת במזון ומעליית מחירים. ריצ'רד אנינג אף השתתף בארגון מחאה נגד המחסור במזון. בנוסף, מעמדה של המשפחה כבדלנים בדתם - הם לא השתייכו לכנסייה האנגליקנית - גרר אפליה. הם לא הורשו להיות באוניברסיטה ובצבא, ולפי החוק לא יכלו לעבוד בכמה מקצועות. אביה אף סבל משחפת ומפציעות שנגרמו מנפילה מצוק. כאשר נפטר בנובמבר 1810 (בגיל 44), הוא השאיר את המשפחה בחובות כבדים וללא חסכונות, ולכן הם נזקקו לעזרה כספית מהקהילה שלהם.
המשפחה המשיכה לאסוף ולמכור מאובנים. הממצא המפורסם הראשון של המשפחה הוא שלד של איכתיוזאורוס שנמצא ב-1811 על ידי מרי ואחיה. השלד נמכר תמורת 23£ והוצג בלונדון. שם הוא משך תשומת לב והעלה שאלות לגבי ההיסטוריה של היצורים החיים וגילו של כדור הארץ, כיוון שבתקופה זאת רוב האנשים האמינו בסיפור הבריאה התנ"כי, ובמשתמע ממנו שהארץ היא בת אלפי שנים בודדות.
כאישה, התייחסו לאנינג כאל זרה לקהילה המדעית. באותה תקופה בבריטניה נשים לא הורשו להצביע, להחזיק במשרה ציבורית או ללמוד באוניברסיטה. האגודה הגאולוגית החדשה, אך בעלת ההשפעה ההולכת וגוברת של לונדון, לא אפשרה לנשים להיות חברות, או אפילו להשתתף בפגישות כאורחות. המקצועות היחידים הפתוחים בדרך כלל לנשים ממעמד הפועלים היו עבודת משק, עבודות ניקיון ותחזוקה של הבית, ועבודה במפעלים החדשים שנפתחו.
בתחילה, לאחר מותו של אביה, אימה של אנינג ניהלה את העסק של מכירת המאובנים. ב-1812 היא כתבה למוזיאון הבריטי דרישת תשלום עבור ממצא. גם אחיה היה מעורב בעסק לפחות עד 1825, אך ככל הנראה, לאחר מכן, מרי הובילה את העסק המשפחתי.
אנינג נפטרה בגיל 47 ב-1847 כשהיא אנונימית כמעט לגמרי.
בתרבות פופולרית

הסופרת האמריקאית טרייסי שבלייה כתבה את ספרה יצורים מופלאים על פי סיפורה של אנינג.
בשנת 2020 יצא הסרט Ammonite (אנ'), המתבסס על חייה של אנינג, בכיכובן של קייט וינסלט וסירשה רונן.
קריאה נוספת

קייט פנקהרסט, ספורן של נשים מפלאות ששנו את העולם, הוצאת סיגליות, 2018. תרגום: חנה לבנת. (הספר בקטלוג ULI)
הערות שוליים

↑  Most influential British women in the history of science selected by panel of female Fellows of the Royal Society and science historians, The Royal Society, 21 March 2010
↑  "אתר הסרט Ammonite".
| --- | --- |
בקרת זהויות :  NLI: 987007447549405171  PLWABN: 9810681014605606  BIBSYS: 90500422  BNE: XX4899627  BnF: cb16508992r (data)  DSI: 1047  GND: 123040817  ISNI: 0000 0001 1930 0300  LCCN: n90652738  NDL: 00935166  NKC: jx20081112001  NTA: 297655299  SNAC: w62w53vr  SUDOC: 142737062  VIAF: 63148995902059751233   WorldCat (עם VIAF): 63148995902059751233 
איור של איכטיוזאורוס שנימצא על ידי ג'וזף ומרי אנינג
לוטה להמן

| --- | --- |

 לידה:  27 בפברואר 1888 פרלברג, הרפובליקה הפדרלית של גרמניה 
 פטירה:  26 באוגוסט 1976 (בגיל 88) סנטה ברברה, ארצות הברית 
 שם לידה:  Charlotte Sophie Pauline Lehmann 
 מקום קבורה:  בית הקברות המרכזי בווינה 
 מוקד פעילות:  גרמניה, ארצות הברית 
 תקופת הפעילות:  מ-1910 
 סוגה:  מוזיקה קלאסית, אופרה 
 סוג קול:  סופרן 
 שפה מועדפת:  גרמנית 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה  גביע הכסף לנשות השנה של לוס אנג'לס טיימס  טבעת הכבוד של העיר וינה  כוכב בשדרת הכוכבים בהוליווד 
 פרופיל ב-IMDb
 
לוטה להמן (גרמנית: Lotte Lehmann;‏ 27 בפברואר 1888 – 26 באוגוסט 1976) הייתה זמרת סופרן גרמניה של אופרה ולידר, שעסקה בעיקר ברפרטואר הגרמני.